Nr.50228/21.08.2025

**RAPORT DE SPECIALITATE**

**privind acordarea unui mandat special reprezentantului municipiului Sfântu Gheorghe în Adunarea Generală a Asociației de dezvoltare intercomunitară ”Sistem Integrat de Management al Deșeurilor în județul Covasna” în vederea aprobării tarifelor propuse de operatorul de salubrizare societatea TEGA S.A. activităților de salubrizare prestate în baza Contractului de delegare nr.** **1/6593/14.05.2025**

Având în vedere Referatul de aprobare nr. 50226/21.08.2025 al primarului municipiului Sfântu Gheorghe, dl. Antal Árpád-András;

Având în vedere Adresa Asociației de Dezvoltare Intercomunitară ”Sistem Integrat de Management al Deșeurilor în județul Covasna” nr. 341/14.08.2025, înregistrată la Primăria municipiului Sfântu Gheorghe sub nr. 49167/14.08.2025;

Prin HCL nr. 112/2009 s-a aprobat asocierea Municipiului Sfântu Gheorghe cu alte unități administrativ-teritoriale în vederea înființării Asociației de dezvoltare intercomunitară ”Sistem Integrat de Management al Deșeurilor în județul Covasna”.

Având în vedere Dispoziția nr.1338/2024 al Primarului municipiului Sfântu Gheorghe, privind delegarea calității de reprezentant în adunarea generală a asociațiilor de dezvoltare intercomunitară cu obiect de activitate serviciile comunitare de utilități publice, în cadrul cărora Municipiul Sfântu Gheorghe are calitatea de membru;

Asociația de Dezvoltare Intercomunitară ”Sistem Integrat de Management al Deșeurilor în județul Covasna” s-a constituit în anul 2010, cu scopul înființării, organizării, reglementării, exploatării, monitorizării și gestionării în comun a serviciilor de salubrizare – colectare, transport, sortare, tratare, depozitare și valorificare a deșeurilor municipale pe raza de competentă a unităților administrativ-teritoriale membre, precum și pentru realizarea în comun a unor proiecte de investiții publice de interes zonal, județean sau regional, destinate înființării, modernizării sau dezvoltării sistemelor de utilități publice prin finanțarea, monitorizarea și coordonarea unui Sistem integrat de management al deșeurilor în județul Covasna, aferente Serviciilor, pe baza strategiei de dezvoltare a Serviciilor, precum și în scopul protecției mediului.

În prezent, la nivelul celor 38 de localități, și anume: Sfântu Gheorghe, Baraolt, Chichiş, Ilieni, Aita Mare, Arcuş, Băţani, Belin, Bixad, Bodoc, Boroşneu Mare, Brateş, Brăduţ, Breţcu, Catalina, Comandău, Dalnic, Dobârlău, Ghelinţa, Ghidfalău, Hăghig, Lemnia, Malnaş, Mereni, Micfalău, Moacşa, Ojdula, Ozun, Poian, Reci, Sânzieni, Turia, Valea Mare, Valea Crişului, Vâlcele, Vârghiş, Zagon, Zăbala, colectarea deșeurilor municipale se realizează de către societatea TEGA SA, iar tratarea, eliminarea spre depozitare, sortarea și compostarea acestora se realizează la Centrul de management integrat al deșeurilor din localitatea Leț, comuna Moacșa, județul Covasna, de către operatorul de salubrizare societatea ECO BIHOR SRL.

Gestionarea deșeurilor municipale ale celor 38 localități, și anume: Sfântu Gheorghe, Baraolt, Chichiş, Ilieni, Aita Mare, Arcuş, Băţani, Belin, Bixad, Bodoc, Boroşneu Mare, Brateş, Brăduţ, Breţcu, Catalina, Comandău, Dalnic, Dobârlău, Ghelinţa, Ghidfalău, Hăghig, Lemnia, Malnaş, Mereni, Micfalău, Moacşa, Ojdula, Ozun, Poian, Reci, Sânzieni, Turia, Valea Mare, Valea Crişului, Vâlcele, Vârghiş, Zagon, Zăbala, face parte din Sistemul de Management Integrat al Deșeurilor (SMID) în județul Covasna și se coordonează de către Asociația de dezvoltare intercomunitară ”Sistem Integrat de Management al Deșeurilor în județul Covasna.

Potrivit Statutului său, Asociația de dezvoltare intercomunitară ”Sistem Integrat de Management al Deșeurilor în județul Covasna”, are atribuția de a încheia contractele de delegare pentru activitatea de colectare a deșeurilor. Astfel, prin Contractul de delegare a gestiunii serviciului de salubrizare a activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat pe raza teritorială a unităților administrativ-teritoriale Sfântu Gheorghe, Baraolt, Chichiş, Ilieni, Aita Mare, Arcuş, Băţani, Belin, Bixad, Bodoc, Boroşneu Mare, Brateş, Brăduţ, Breţcu, Catalina, Comandău, Dalnic, Dobârlău, Ghelinţa, Ghidfalău, Hăghig, Lemnia, Malnaş, Mereni, Micfalău, Moacşa, Ojdula, Ozun, Poian, Reci, Sânzieni, Turia, Valea Mare, Valea Crişului, Vâlcele, Vârghiş, Zagon, Zăbala nr. 1/6593/14.05.2025, s-a încredințat prin gestiune directă, serviciul de salubrizare către operatorul regional,,cu capital integral public, societatea TEGA SA.

Toate cele 38 unități administrativ – teritoriale, sunt în prezent membre ale Asociației de dezvoltare intercomunitară ”Sistem Integrat de Management al Deșeurilor în județul Covasna”.

## Activitatea de colectarea și transport presupune colectarea și transportul următoarelor tipuri de deșeuri:

* deșeuri menajere și deșeuri similare celor menajere reziduale rezultate de la populație, instituții și agenți economici;
* deșeuri reciclabile colectate separat (deșeuri de hârtie și carton, deșeuri de plastic și metal, sticlă și textile) de la populație, instituții și agenți economici;
* deșeuri biodegradabile colectate separat de la populația și deșeurile biodegradabile generate de agenți economici (deșeuri alimentare, deșeuri din piețe, etc) din mediul urban;
* deşeurile voluminoase, inclusiv saltele şi mobilă, în baza unui program prestabilit cu autoritățile administrației publice locale, la solicitarea generatorilor de deşeuri;
* deşeurile provenite din locuinţe, generate de activităţi de reamenajare şi reabilitare interioară şi/sau exterioară a acestora, la solicitarea generatorilor de deşeuri;
* alte deşeuri similare provenite de la evenimente publice, la solicitarea organizatorilor.

Documentele depuse de către operatorul TEGA SA, sunt cele prevăzute de Normele metodologice aprobate prin Ordinul președintelui ANRSC nr. 640/2022, cu modificările și completările ulterioare.

În aria teritorială a celor 38 UAT-ri, populația deservită este de 152.668 locuitori: din care 57.810, locuitori în zona urbană și 94.858 locuitori în zona rurală.

Colectarea în zonele de blocuri se face în puncte de colectare/insule digitalizate sau din poartă în poartă în zonele de case din mediul urban şi în mediul rural. Recipienții utilizați în zona de case sunt pubele, cel mai frecvent de 120 l, saci pentru deșeurile reciclabile de 80 l și 160 l, şi în zona de blocuri containere de 1,1 mc, 2,5 mc și 3 mc.

După colectare, deșeurile sunt transportate la Centrul de Management Integrat al Deșeurilor Boroșneu Mare, în vedere gestionării ulterioare în funcție de tipul fracției colectate.

Deșeurile care se colectează pe lângă cele menționate mai sus cuprind și :

* deșeurile voluminoase, inclusiv saltelele și mobila;
* deșeurile de echipamente electrice și electronice;
* lemnul;
* deșeurile provenite din locuințe, generate din activități de reamenajare și reabilitare interioară și /sau exterioară a acestora;
* deșeuri stradale;
* etc.

Operatorul economic, societatea TEGA.S.A. a formulat cerere de modificarea a tarifelor, care fost transmisă prin adresa nr. 9885/08.08.2025 și înregistrată la ADI SIMD Covasna cu nr. 399/08.08.2025.

Cererea de modificare a tarifelor de salubrizare formulată de operatorul de salubrizare, societatea tega SA se întemeiează pe dispozițiile art. 43 și art. 45dinLegea serviciului de salubrizare a localităților nr. 101/2006, republicată, și pe dispozițiile din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare.

În baza art. 45 alin. (5) și (6) din Legea serviciului de salubrizare a localităților nr. 101/2006, republicată, cu modificările ulterioare, Asociația de dezvoltare intercomunitară ”Sistem Integrat de Management al Deșeurilor în județul Covasna”, a întocmit Raportul de specialitate prin care s-a analizat din punct de vedere tehnic și economic solicitarea de modificare a tarifelor propuse de societatea TEGA.S.A. pentru activitățile de salubrizare, prestate în baza Contractului de delegare a gestiunii serviciului de salubrizare a activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat pe raza teritorială a unităților administrativ-teritoriale Sfântu Gheorghe, Baraolt, Chichiş, Ilieni, Aita Mare, Arcuş, Băţani, Belin, Bixad, Bodoc, Boroşneu Mare, Brateş, Brăduţ, Breţcu, Catalina, Comandău, Dalnic, Dobârlău, Ghelinţa, Ghidfalău, Hăghig, Lemnia, Malnaş, Mereni, Micfalău, Moacşa, Ojdula, Ozun, Poian, Reci, Sânzieni, Turia, Valea Mare, Valea Crişului, Vâlcele, Vârghiş, Zagon, Zăbala nr. 1/6593/14.05.2025

Pentru modificarea tarifelor aferente activităților de mai jos, în conformitate cu Normele metodologice aprobate prin Ordinului președintelui ANRSC nr. 640/2022, cu modificările și completările ulterioare, au fost depuse fișe de fundamentare, astfel:

* pentru colectare separată şi transport separat al deșeurilor reciclabile de hârtie, metal, plastic şi sticlă din deșeurile municipale - T reciclabil.
* pentru colectare separată şi transport separat al biodeșeurilor din deșeurile municipal - Tcs biodeșeuri
* pentru separată şi transport separat al deșeurilor reziduale din deșeurile municipal - Tcs rezidual

Se menționează că, prestarea activităților și cantitățile aferente au fost monitorizate lunar de către aparatul tehnic al asociației. Datele prezentate sunt în concordanță cu cele constatate în procesul de monitorizare.

În conformitate cu prevederile legale, au fost analizate fișele fundamentare, memoriul tehnico –economic justificativ, cu motivele prezentate în vederea modificării tarifelor.

Din cerere rezultă că, operatorul de salubrizare solicită modificarea tarifelor: pentru activitatea de colectare separată şi transport separat al deșeurilor reziduale din deșeurile municipal - Tcs rezidual și activitatea de colectare separată şi transport separat al biodeșeurilor din deșeurile municipale - Tcs biodeșeuri și pentru activitatea de colectare separată şi transport separat al deșeurilor reciclabile de hârtie, metal, plastic şi sticlă din deșeurile municipale - Tcs reciclabil, iar pentru celelalte tarife nu se solicită modificare.

Din analiza efectuată, rezultă că, documentația corespunde cu actele normative în vigoare, că cererea este întemeiată, este justificată, fundamentată, din punct de vedere tehnic și economic, tarifele sunt corect determinate și se propune spre aprobare.

Aspecte care infulențează cheltuielile și veniturile sunt:

1.Cheltuieli materiale:

Modificările Legii nr. 227/2015 (Codul fiscal, art. 342) și ale Legii nr. 141/2025 au un impact direct asupra prețului motorinei, prin majorarea accizei cu 10%, ceea ce înseamnă un plus de aproximativ 0,23 lei/litru (23 bani/litru).

2. Cheltuieli de natură salarială:

Având în vedere contextul macroeconomic și măsurile de redresare guvernamentală, remunerațiile personalului administrativ și ale membrilor Consiliului de Administrație au fost diminuate cu aproximativ 10%, pentru a absorbi impactul creșterii prețurilor — inclusiv majorarea cotei de TVA cu 2%. Măsura diminuării este luată în vederea menținerii neschimbate a nivelului tarifar aplicat utilizatorilor, fără transferarea de costuri suplimentare asupra acestora.

3. Profit:

În conformitate cu Ordinul AMEPIP nr. 651/2024, indicatorul de profit se majorează cu 12,31% față de nivelul de referință; astfel, pentru un profit curent de 5%, rezultă un profit recalculat de 5,62% (5% × 1,1231 = 5,6155% ≈ 5,62%). Această ajustare este una metodologică, de conformare la cerințele ordinului, fără modificarea tarifelor aplicate utilizatorilor, impactul fiind absorbit prin măsuri interne de eficientizare.

Se mai specifică următoarele:

Creșterea volumelor de deșeuri a intensificat exploatarea autospecialelor, accentuând uzura și frecvența defecțiunilor, ceea ce a majorat în mod inevitabil cheltuielile cu piesele de schimb și manopera. Aceste costuri — aferente lucrărilor de remediere, înlocuirilor prevăzute de manualele de operare și intervențiilor necesare — sunt justificate pentru menținerea siguranței, disponibilității și continuității operaționale.

Cheltuielile de natură salarială aferente celor 193 de angajați reflectă resursa umană implicată în colectarea și administrarea serviciului și includ toate drepturile salariale și contribuțiile obligatorii, reprezentând 61,43% din totalul cheltuielilor. Pentru menținerea neschimbată a tarifelor aplicate utilizatorilor, remunerațiile personalului administrativ și ale membrilor Consiliului de Administrație au fost diminuate cu aproximativ 10%, măsură de eficientizare adoptată fără afectarea structurii operaționale.

Astfel, din raportul întocmit de Aparatul tehnic al Asociația de dezvoltare intercomunitară ”Sistem Integrat de Management al Deșeurilor în județul Covasna”, rezultă că, deși costurile necontrolabile au crescut (inclusiv acciza la motorină), iar indicatorul de profit a fost recalibrat conform Ordinului AMEPIP nr. 651/2024 (de la 5% la 5,62%, +12,31%), nu se propune nicio majorare tarifară întrucât: impactul a fost absorbit integral prin măsuri interne de eficientizare, în principal prin reducerea cu ~10% a remunerațiilor personalului administrativ și ale membrilor Consiliului de Administrație.

Ca atare, nivelul tarifar aplicat utilizatorilor finali, rămâne neschimbat, fără transferarea de costuri suplimentare în sarcina acestora.

Având în vedere cele de mai sus, nu se modifică totalul tarifelor pentru activitățile prestate, acestea menținându-se la nivelul existent.

Conform dispozițiilor art. 45din Legea nr. 101/2006, republicată, cu modificările ulterioare și dispozițiilor Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare, Asociația de dezvoltare intercomunitară ”Sistem Integrat de Management al Deșeurilor în județul Covasna” are obligația să aprobe/respingă tarifele, propuse de operatorul de salubrizare societatea TEGA.S.A., pentru activitățile de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat pe raza teritorială acelor 38 de unități administrativ-teritoriale, în baza mandatului special acordat în acest sens.

Întrucât legea specială, și anume art. 45alin. (11) din Legea nr. 101/2006 republicată, Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare, prevede că, în situația în care autoritățile deliberative ale unităților administrativ-teritoriale nu se pronunță asupra hotărârilor privind acordarea mandatelor speciale în termen de 30 de zile de la primirea solicitării, se prezumă că unitățile administrativ-teritoriale au acceptat tacit proiectul de hotărâre privind aprobarea tarifelor. Pentru a se încadra în acest termen, proiectul de hotărâre trebuie adoptată în procedura de urgență în baza art. 7 alin. (13) prevăzută de Legea nr. 52/2003 privind transparența decizională în administrația publică, republicată, cu modificările ulterioare.

Având în vedere cele de mai sus propunerea de modificarea a fost depusă de către societatea de salubrizare TEGA S.A., prin adresa nr. 988/08.08.2025 și înregistrată la Asociația de dezvoltare intercomunitară ”Sistem Integrat de Management al Deșeurilor în județul Covasna” sub nr. 399/08.08.2025, iar acesta din urmă, prin adresa nr. 341/14.08.2025 a solicitat acordarea mandatului special reprezentantului Municipiului Sfântu Gheorghe în adunarea generală, în vederea aprobării celor propuse.

Ținând cont de cele expuse mai sus Compartimentul pentru monitorizare societăți comerciale din cadrul Primăriei municipiului Sfântu Gheorghe propune spre aprobare Consiliului local al municipiului Sfântu Gheorghe Proiectul de hotărâre privind acordarea unui mandat special reprezentantului Municipiului Sfântu Gheorghe în Adunarea Generală a Asociației de dezvoltare intercomunitară ”Sistem Integrat de Management al Deșeurilor în județul Covasna” pentru aprobarea tarifelor propuse de operatorul de salubrizare societatea TEGA S.A.

Consilier juridic,

Derzsi Katalin